OBSAH 1. ROZPOČTOVÝ POSTUP 3 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 5 3. PLNENIE ROZPOČTU EPZF ZA ROK 2010 9 4. POZNÁMKY K PLNENIU ROZPOČTU EPZF NA ROK 2010 9 5. ČERPANIE PRIPÍSANÝCH PRÍJMOV 11 6. ČLENENIE PODĽA DRUHU VÝDAVKOV 12 PRÍLOHA 1 PRÍLOHA 2 PRÍLOHA 3 PRÍLOHA 4-I PRÍLOHA 4-II PRÍLOHA 5 PRÍLOHA 6 | ROZPOčTOVÝ POSTUP PRE VIAZANÉ ROZPOčTOVÉ PROSTRIEDKY EPZF NA ROK 2010 PODIEL ROZPOčTU EPZF Z CELKOVÉHO ROZPOčTU EÚ NA ROKY 2004 Až 2010 ANALÝZA PLNENIA ROZPOčTU EPZF – ROZPOčTOVÝ ROK 2010 ANALÝZA PLNENIA ROZPOčTU EPZF – ROZPOčTOVÝ ROK 2010. PRIPÍSANÉ PRÍJMY. C4 ANALÝZA PLNENIA ROZPOčTU EPZF – ROZPOčTOVÝ ROK 2010. PRIPÍSANÉ PRÍJMY. C5 PLNENIE ROZPOčTU EPZF PODľA POLOžIEK A čLENSKÝCH šTÁTOV – ROZPOčTOVÝ ROK 2010 VÝVOJ čLENENIA VÝDAVKOV EPZF NA ROZPOčTOVÉ ROKY 2005 Až 2010 | Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude takisto dostupné na webovej stránke GR pre poľnohospodárstvo „Europa“ (http://ec.europa.eu/agriculture/fin/finrep_en.htm). | ROZPOČTOVÝ POSTUP[1] Predbežný návrh rozpočtu na rok 2010 Komisia prijala 29. 4. 2009 predbežný návrh rozpočtu (PNR) na rok 2010 a predložila ho rozpočtovému orgánu. Viazané rozpočtové prostriedky navrhnuté pre Európsky poľnohospodársky záručný fond (EPZF) z kapitoly 2 finančného rámca na roky 2007 až 2013 dosiahli výšku43 744,9 milióna EUR. Návrh rozpočtu na rok 2010 Rada prijala návrh rozpočtu na rok 2010 v júli 2009. Viazané rozpočtové prostriedky EPZF sa v porovnaní s PNR znížili o 354,9 milióna EUR na sumu 43 389,98 milióna EUR. Opravný list na rok 2010 Komisia prijala v októbri 2009 opravný list č. 2 k PNR na rok 2010, v ktorom sa požiadavky na viazané rozpočtové prostriedky pre EPZF stanovili na44 049,8 milióna EUR, čo je v porovnaní s predbežným návrhom rozpočtu viac o 304,9 milióna EUR. Toto zvýšenie zahŕňalo najmä sumu vo výške 280 miliónov EUR plánovanú na osobitnú podporu pre sektor mlieka po mliečnej kríze. Prijatie rozpočtu na rok 2010 Druhé čítanie v Rade sa uskutočnilo v novembri 2009. Viazané rozpočtové prostriedky EPZF sa znížili o 231 miliónov EUR v porovnaní s výškou uvedenou v opravnom liste na sumu na 43 818,8 milióna EUR2, ktorá potom zahŕňala 300 miliónov EUR na osobitnú podporu pre sektor mlieka, ako aj zvýšenie negatívnych výdavkov súvisiace so zúčtovaním účtov EPZF o – 230 miliónov EUR. Európsky parlament prijal rozpočet na rok 2010 na svojom plenárnom zasadnutí v decembri 2009. Odhlasované viazané rozpočtované prostriedky EPZF predstavovali celkove 43 819,8 milióna EUR. Z tejto celkovej sumy sa viazané rozpočtové prostriedky vo výške 4 395,3 milióna EUR plánovali na trhové opatrenia v rámci kapitoly 05 02, zatiaľ čo 39 273,0 milióna EUR sa plánovalo na priamu pomoc v rámci kapitoly 05 03. Okrem toho v rozpočte na rok 2010 sa predpokladali viazané rozpočtové prostriedky vo výške 371,9 milióna EUR na oblasť politiky 17 – Zdravie a ochrana spotrebiteľa a 30,5 milióna EUR na oblasť politiky 11 – Námorné záležitosti a rybné hospodárstvo. Bližšie pozri prílohu 1. Príjmy pripísane EPZF[2] V súlade s článkom 34 nariadenia o financovaní Spoločnej poľnohospodárskej politiky (ES) č. 1290/2005 sa príjmy pochádzajúce z finančných opráv podľa rozhodnutí o dodržiavaní vyrovnanosti účtov, z nezrovnalostí a z poplatkov za mlieko považujú za príjmy pripísané na financovanie výdavkov EPZF. Tieto pripísané príjmy sa môžu čiastočne alebo úplne použiť na pokrytie financovania výdavkov EPZF, ak rozpočtové prostriedky vyčlenené rozpočtovým orgánom nepostačujú na financovanie výdavkov, ktoré vznikli členským štátom. V prípade, že sa tieto príjmy alebo ich časť nevyužijú, prenesú sa automaticky do nasledujúceho rozpočtového roka s cieľom financovať rozpočtové potreby v danom roku. V čase zostavovania rozpočtu na rok 2010 sa vykonal odhad príjmov v prípade sumy, ktorá sa mala podľa očakávaní vytvoriť v rozpočtovom roku 2010, ako aj sumy, ktorá sa podľa očakávaní mala preniesť z rozpočtového roka 2009 do roku 2010. Tento odhad sa zohľadnil, keď rozpočtový orgán schválil rozpočtové prostriedky z rozpočtu na rok 2010. Konkrétne: - príjmy z opráv týkajúcich sa dodržiavania vyrovnanosti účtov sa odhadovali na 600,0 milióna EUR a príjmy z nezrovnalostí na 91,0 milióna EUR, zatiaľ čo príjmy z poplatkov za mlieko sa odhadovali na 98,0 milióna EUR. Celková suma pripísaných príjmov, ktorá sa mala podľa očakávaní teda vytvoriť počas rozpočtového roka 2010, sa odhadovala na 789,0 milióna EUR, - suma pripísaných príjmov, ktorá sa mala podľa očakávaní preniesť z rozpočtového roka 2009 do rozpočtového roka 2010, sa odhadovala na 133,0 milióna EUR. Celková suma vo výške 922,0 milióna EUR sa zohľadnila znížením rozpočtových prostriedkov požadovaných na operačné fondy pre organizácie výrobcov v sektore ovocia a zeleniny o 222,0 milióna EUR a pre režim jednotnej platby o 700,0 milióna EUR. Rozpočtový orgán po zohľadnení týchto súm napokon pre tieto režimy poskytol rozpočtové prostriedky vo výške 547,0 milióna EUR a 28 480,0 milióna EUR. Dočasné reštrukturalizačné sumy v sektore cukru [3] Dočasné reštrukturalizačné sumy v sektore cukru, ako sa uvádzajú v článku 11 nariadenia Rady č. 320/2006, sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci predpokladanej v rámci Fondu na reštrukturalizáciu v sektore cukru. Pre každý hospodársky rok od roku 2006/2007 do roku 2008/2009 sa tieto sumy týkajú kvót na cukor, inulínový sirup a izoglukózu pridelených hospodárskym subjektom v každom členskom štáte a členské štáty ich musia zaplatiť do fondu v dvoch splátkach, ktorých termíny splatnosti sú 31. marec a 30. november pre každý rok. V čase zostavovania rozpočtu na rok 2010 odhad týchto príjmov, ktoré sa podľa očakávaní mali previesť do rozpočtu EÚ v danom roku, predstavoval 606,8 milióna EUR. Zároveň sa očakávalo, že suma vo výške 717,9 milióna EUR sa prenesie z rozpočtového roka 2009 do rozpočtového roka 2010. Podiel rozpočtu EPZF z celkového rozpočtu EÚ Podiel konečného rozpočtu EPZF (viazané rozpočtové prostriedky) z celkového rozpočtu EÚ na roky 2004 – 2010 sa uvádza v prílohe 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV Riadenie rozpočtových prostriedkov Rozpočtové prostriedky dostupné na rozpočtový rok 2010: v EUR | Výdavková časť rozpočtu (1) | Viazané rozpočtové prostriedky | Platobné rozpočtové prostriedky | Príjmová časť rozpočtu (PP) (2) | Odhady | 1. Pôvodné rozpočtové prostriedky pre EPZF | 43 819 801 768 | 43 917 807 586 | 1. Dodržiavanie vyrovnanosti účtov | 600 000 000 | 2. Opravné rozpočty | 0 | 0 | 2. Nezrovnalosti | 91 000 000 | 3. Medzisúčet pôvodných rozpočtových prostriedkov pre EPZF z toho: | 43 819 801 768 | 43 917 807 586 | 3a. Rozpočtové prostriedky na spoločné riadenie (okrem TRDI EÚ 10) (3) | 43 360 100 000 | 43 360 100 000 | 3. Dodatočné odvody od výrobcov mlieka | 98 000 000 | 3b. Rozpočtové prostriedky na centralizované riadenie (4) | 459 701 768 | 341 107 586 | 4. Dočasné reštrukturalizačné sumy v sektore cukru (5) | 607 000 000 | 3c. Rozpočtové prostriedky na TRDI EÚ 10 | 0 | 216 600 000 | Celkový odhad PP | 1 396 000 000 | 4. Presun do/z EPZF v danom roku | –83 529 | 45 666 471 | 5. Konečné rozpočtové prostriedky pre EPZF z toho | 43 819 718 239 | 43 963 474 057 | 5a. Rozpočtové prostriedky na spoločné riadenie (okrem TRDI EÚ 10) | 43 360 100 000 | 43 360 100 000 | 5b. Rozpočtové prostriedky na centralizované riadenie | 459 618 239 | 400 024 057 | 5c. Rozpočtové prostriedky na TRDI EÚ 10 (6) | 0 | 203 350 000 | (1) Rozpočtové prostriedky zahrnuté do rozpočtu na rok 2010 zohľadňujú pripísané príjmy očakávané v roku 2010 a príjmy prenesené z roku 2009 do roku 2010 v súlade s článkom 10 nariadenia Rady (ES) č. 1605/2002. (2) PP: Pripísané príjmy, ktoré sa majú získať. V príjmových položkách sa neuvádzajú žiadne sumy, (p.m.)[4], predpokladaná suma sa však uvádza v rozpočtových poznámkach. (3) TRDI: Dočasný nástroj na rozvoj vidieka v EÚ-10. (4) 80 % viazaných rozpočtových prostriedkov sa týka výdavkov na veterinárne a fytosanitárne opatrenia v rámci oblasti politiky 17 – Zdravie a ochrana spotrebiteľa. Zvyšok sa v rovnakom pomere týka výdavkov na politické stratégie a koordinácie v oblasti politiky 05 – Poľnohospodárstvo a rozvoj vidieka a na trhy s produktmi rybolovu v rámci oblasti politiky 11 – Námorné záležitosti a rybné hospodárstvo. (5) Tieto príjmy sa použijú na poskytnutie rozpočtových prostriedkov na výplatu pomoci z Fondu na reštrukturalizáciu v sektore cukru. (6) V priebehu rozpočtového roka sa pôvodné platobné rozpočtové prostriedky vo výške 216,6 milióna EUR znížili na 203,35 milióna EUR prostredníctvom interného rozpočtového prevodu. | Čerpanie rozpočtových prostriedkov vyčlenených na rozpočtový rok 2010: v EUR | Plnenie viazaných rozpočtových prostriedkov | Plnenie platobných rozpočtových prostriedkov | Spoločné riadenie (nediferencované rozpočtové prostriedky): | 43 932 376 108,90 | 43 932 376 108,90 | Výdavky v rámci centralizovaného riadenia (1) | 443 936 238,44 | 344 004 974,21 | TRDI EÚ 10 | 0,00 | 199 348 292,50 | Spolu (vrátane Fondu na reštrukturalizáciu v sektore cukru) Fond na reštrukturalizáciu v sektore cukru Spolu (okrem Fondu na reštrukturalizáciu v sektore cukru) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 | (1) Celkové výdavky v rámci centralizovaného riadenia zahŕňajú sumu vo výške4,98 milióna EUR financovanú z pripísaných príjmov. Za rozpočtový rok 2010 dosiahli použité viazané rozpočtové prostriedky skutočnú výšku 44 376 312 347,34 EUR, zatiaľ čo platobné rozpočtové prostriedky dosiahli výšku 44 475 729 375,61 EUR. Plnenie rozpočtu – výdavky Komisie v rámci centralizovaného riadenia v EUR | Výdavky v rámci centralizovaného riadenia | Viazané rozpočtové prostriedky | Zrušené rozpočtové prostriedky | Platobné rozpočtové prostriedky | Prenos do roku 2011 (2) | Rozpočtové prostriedky (C1) (1) | 459 618 239,00 | – | 400 024 057,00 | – | Plnenie (C1) | 438 956 113,58 | – | 314 076 513,37 | 31 740 465,18 | Zrušené rozpočtové prostriedky | 20 662 125,42 | – | 85 947 543,63 | – | (1) Zahŕňa prevody do/z EPZF: – 83 529 EUR v prípade viazaných rozpočtových prostriedkov a 58 916 471 EUR v prípade platobných rozpočtových prostriedkov. (2) Prenos do roku 2011 len v prípade nediferencovaných rozpočtových prostriedkov. | Viazané rozpočtové prostriedky vo výške 459,6 milióna EUR boli v rozpočte na rok 2010 plánované na výdavky v rámci centralizovaného riadenia. Suma vo výške 439 miliónov EUR bola viazaná v roku 2010. Zostatok týchto prostriedkov, 20,6 milióna EUR, bol zrušený. Približne 80 % viazaných rozpočtových prostriedkov sa týka výdavkov na veterinárne a fytosanitárne opatrenia v rámci oblasti politiky 17 – Zdravie a ochrana spotrebiteľov. Zvyšok sa týka v rovnakom pomere výdavkov na politické stratégie a koordináciu v rámci oblasti politiky 05 – Poľnohospodárstvo a rozvoj vidieka a výdavkov na trhy s produktmi rybolovu v oblasti politiky 11 – Námorné záležitosti a rybné hospodárstvo. Od roku 2007 a v súlade s článkom 149 nariadenia o rozpočtových pravidlách predstavuje väčšina rozpočtových prostriedkov na výdavky EPZF v rámci centralizovaného riadenia zo strany Komisie diferencované rozpočtové prostriedky. Automatický prenos do roku 2011, ktorý sa týka len nediferencovaných rozpočtových prostriedkov, predstavuje 31,7 milióna EUR. Mesačné platby Mesačné platby členským štátom Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky[5] sa uvádza, že „ mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia. “ Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, v ktorom výdavky vznikli. Mesačné platby sú náhradou čistých výdavkov (po odpočítaní príjmov), ktoré sa už uskutočnili a sú splatné na základe mesačných vyhlásení zasielaných členskými štátmi[6]. Mesačné zúčtovanie výdavkov a príjmov sa kontroluje a opravuje na základe podrobného vyhlásenia[7]. Okrem toho sa tieto platby stávajú konečnými na základe rozhodnutia o zúčtovaní účtov. Na platby vykonané členskými štátmi od 16. 10. 2009 do 15. 10. 2010 sa vzťahuje systém mesačných platieb. Zostávajúce platby vykonáva priamo Komisia pre obmedzený počet opatrení. Za rozpočtový rok 2010 bola celková čistá suma uskutočnených mesačných platieb vo výške 42 315 080 082,3 EUR. Rozhodnutia o mesačných platbách za rok 2010 Komisia prijala za rozpočtový rok 2010 dvanásť rozhodnutí o mesačných platbách. Okrem toho bolo v decembri 2010 prijaté dodatočné rozhodnutie o mesačných platbách, ktorým sa upravili už poskytnuté mesačné platby o celkové výdavky zaúčtovateľné v danom roku. PLNENIE ROZPOČTU EPZF ZA ROK 2010 Úvod Poľnohospodársky rok 2010 charakterizoval nárast cien poľnohospodárskej produkcie v EÚ aj na svetových trhoch. Priaznivú situáciu na poľnohospodárskych trhoch ešte podporila celková všeobecná hospodárska situácia, pretože krajiny postupne začali vychádzať z najhlbšej recesie za posledné desaťročia. Výšku výdavkov EPZF a využitie dostupných viazaných rozpočtových prostriedkov na trhové opatrenia, držanú takmer na úrovni roku 2009, ovplyvnili predovšetkým vyššie potreby pokryť intervencie v sektore obilnín, operačné fondy pre organizácie výrobcov v sektore ovocia a zeleniny a vyplatenie pomoci na opatrenia, ktoré prijala Komisia v sektore mlieka v roku 2009. Pokiaľ ide o priame platby, výška výdavkov EPZF bola oproti roku 2009 vyššia v dôsledku pokračujúceho zavádzania týchto platieb v EÚ-12 v roku 2010. Príjem rozpočtových prostriedkov EPZF Plnenie rozpočtu dosiahlo výšku 44 046,0 milióna EUR. Tieto výdavky sa financovali z pôvodných rozpočtových prostriedkov, pričom sa použila celá suma pripísaných príjmov vo výške 141,7 milióna EUR prenesená z roku 2009 a časť pripísaných príjmov získaných v roku 2010 vo výške 105,4 milióna EUR z celkovej výšky 1 010,5 milióna EUR. V rámci oblasti politiky 05 – Poľnohospodárstvo a rozvoj vidieka dosiahli výdavky na trhové opatrenia výšku 3 983,8 milióna EUR a na priamu pomoc 39 675,7 milióna EUR. Výdavky na priamu pomoc presiahli v rozpočte schválené rozpočtové prostriedky a čiastočne sa pokryli prevodmi rozpočtových prostriedkov z iných položiek rozpočtu a čiastočne z príjmov, ktoré sa pripísali do rozpočtu EPZF. Okrem toho uvedená celková výška plnenia zahŕňa výdavky vo výške 30,4 milióna EUR na opatrenia týkajúce trhu s produktmi rybolovu, ako aj výdavky vo výške 359,9 milióna EUR[8] na veterinárne a fytosanitárne opatrenia. Bližšie o plnení rozpočtu podľa oblasti politiky pozri v prílohe 3. V prílohe 5 sa uvádza rozdelenie výdavkov na trhové opatrenia, priame platby a audit poľnohospodárskych výdavkov podľa položiek a členských štátov. POZNÁMKY K PLNENIU ROZPOČTU EPZF NA ROK 2010 Ďalej sa uvádza stručný komentár k použitiu poľnohospodárskych rozpočtových prostriedkov založený na podrobných údajoch uvedených v prílohe 3. Kapitola 05 02: Opatrenia na poľnohospodárskych trhoch Úvod Celkové platby pre túto oblasť rozpočtu predstavovali 3 983,8 milióna EUR a boli financované z pôvodných rozpočtových prostriedkov vo výške4 395,3 milióna EUR. Dostupné rozpočtové prostriedky sa teda previedli do iných rozpočtových položiek s cieľom pokryť dodatočné výdavky potrebné na režim jednotnej platby a zúčtovanie účtov EPZF. Pokiaľ ide o pripísané príjmy, 1,9 milióna EUR sa použilo na krytie výdavkov v sektore ovocia a zeleniny a disponibilný zostatok sa previedol do roku 2011. Obilniny Vzhľadom na značnú úrodu a všeobecný pokles cien obilnín bolo prečerpanie v sektore spôsobené najmä skutočnosťou, že intervenčné zásoby vzrástli z približne 1,56 milióna ton na začiatku roka na približne 5,56 milióna ton na konci roka predovšetkým v dôsledku nákupov jačmeňa. Náhrady za produkty nezahrnuté do prílohy I Členským štátom vznikli nižšie výdavky, ako sa predpokladalo, predovšetkým v dôsledku výplaty náhrad na mliečne výrobky zapracovaných do spracovaných poľnohospodárskych produktov, pretože Komisia stanovila sadzbu náhrady na 0 v novembri 2009 po výraznom zlepšení na trhu s mliekom. Potravinové programy Mierne nevyčerpanie v sektore bolo spôsobené predovšetkým skutočnosťou, že niektoré členské štáty úplne nerealizovali ich schválené distribučné plány na rok 2010 pre obilniny a sušené odstredené mlieko a v dôsledku nižších deklarovaných nákladov na administratívu, prevody a dopravu v súvislosti s distribučnými operáciami v roku 2010 v porovnaní s očakávaniami. Očakáva sa, že tieto náklady budú deklarované v roku 2011. Ovocie a zelenina Prečerpanie v sektore bolo spôsobené najmä vyššími platbami, ktoré vznikli členským štátom na operačné fondy pre organizácie výrobcov a na pomoc pre skupiny výrobcov na predbežné uznanie, v porovnaní s pôvodnými rozpočtovými prostriedkami. Tieto vyššie platby boli pokryté prevodmi rozpočtových prostriedkov z iných položiek rozpočtu a príjmov, ktoré boli pripísané tomuto sektoru. Výrobky vinohradnícko-vinárskeho sektora Hlavné opatrenia financované v tomto sektore sú národné podporné programy a schéma klčovania. Členským štátom vznikli o niečo nižšie výdavky v prípade ich národných podporných programov v porovnaní so sumami plánovanými v rámci týchto programov, ktoré však boli úspešne vykonané na úrovni približne 99 % plánovaných rozpočtových prostriedkov. Členským štátom vznikli nižšie výdavky aj v prípade pomoci na schému klčovania v porovnaní so sumou stanovenou v rozpočte. Mlieko a mliečne výrobky Rozpočtové prostriedky pre sektor boli založené na očakávaných potrebách vyplývajúcich zo zložitej situácie na trhu s mliekom v roku 2009. Napokon napriek vyšším platbám pre dané odvetvie v roku 2010 sa schválené rozpočtové prostriedky nevyčerpali, najmä z dôvodu výrazného zlepšenia podmienok na trhu s mliekom prevládajúcich na konci roka 2009, ktoré viedli Komisiu k tomu, aby v novembri 2009 stanovila sadzbu vývoznej náhrady na mliečne výrobky na nulu a zastavila príliv sušeného odstredeného mlieka a masla do verejných skladov. Členským štátom tak vznikli nižšie platby vývozných náhrad, zatiaľ čo vyskladnenie masla a sušeného odstredeného mlieka z verejných skladov viedlo k celkovému čistému zisku z verejného skladovania týchto výrobkov. Kapitola 05 03: Priama pomoc Schválené rozpočtové prostriedky pre túto kapitolu rozpočtu na rok 2010 dosiahli výšku 39 273,0 milióna EUR, zatiaľ čo platby predstavovali približne 39 675,7 milióna EUR. Toto zjavné prečerpanie bolo predovšetkým pripísateľné režimu jednotnej platby, na ktorú sa rozpočtové prostriedky znížili s cieľom zohľadniť pripísané príjmy, a bolo čiastočne pokryté príjmami, ktoré sa pripísali na tento režim v rozpočte na rok 2010 a čiastočne prostredníctvom prevodov rozpočtových prostriedkov z iných položiek rozpočtu. Kapitola 05 07: Audit poľnohospodárskych výdavkov Článok 05 07 01: Kontrola poľnohospodárskych výdavkov Tento článok zahŕňa najmä sumy pripísané do rozpočtu EPZF prostredníctvom opráv vyplývajúcich zo zúčtovania účtov a z nedodržania lehôt pre platby príjemcom. Konečná celková suma týchto opráv predstavovala – 54,2 milióna EUR. Rozpočtové prostriedky na rok 2010, ktoré schválil rozpočtový orgán na tieto opravy, predstavovali sumu – 310 miliónov EUR. Komisia uzavrela tento účet prevodom pôvodných rozpočtových prostriedkov vo výške 256 miliónov EUR, ktoré zostali k dispozícii v časti rozpočtu týkajúcej sa trhových intervencií. ČERPANIE PRIPÍSANÝCH PRÍJMOV Príjmy pripísané EPZF Pripísané príjmy skutočne prenesené z roku 2009 do roku 2010 predstavovali 141,7 milióna EUR a v celej výške sa použili na financovanie výdavkov v rozpočtovom roku 2010 v súlade s článkom 10 nariadenia o rozpočtových pravidlách. Z tejto sumy sa pokryli výdavky vo výške 0,7 milióna EUR na operačné fondy pre organizácie výrobcov, výdavky vo výške 140,7 milióna EUR na režim jednotnej platby, výdavky vo výške 0,1 milióna EUR na účtovné vyrovnanie účtov z predchádzajúcich rokov a výdavky vo výške 0,2 milióna EUR na prieskumy o štruktúre poľnohospodárskych podnikov. Pripísané príjmy získané v roku 2010 predstavovali 1 010,5 milióna EUR. Časť pripísaných príjmov získaných v roku 2010 vo výške 105,4 milióna EUR sa použila na pokrytie výdavkov vzniknutých v priebehu roku pre sektor ovocia a zeleniny a na režim jednotnej platby. Zostatok vo výške 905,1 milióna EUR sa automaticky preniesol do rozpočtu na rok 2011 s cieľom financovania rozpočtových potrieb v danom roku. Bližšie pozri prílohy 4-I a 4-II. Príjmy pripísané z dočasných reštrukturalizačných súm v sektore cukru Celková výška pripísaných príjmov, ktoré zaplatili členské štáty v roku 2010, bola vo výške pôvodne odhadovanej sumy 606,8 milióna EUR. Okrem toho pripísané príjmy prenesené z roku 2009 do roku 2010 dosiahli výšku 768,3 milióna EUR. Celková suma príjmov pripísaných do rozpočtu EÚ v roku 2010 vo forme dočasných reštrukturalizačných súm teda dosiahla výšku 1 375,1 milióna EUR. Po výplate platieb pomoci prijímateľom pomoci z Fondu na reštrukturalizáciu v sektore cukru predstavuje zostatok dočasných reštrukturalizačných súm 1 044,8 milióna EUR, ktorý sa presunul do roku 2011. Bližšie pozri prílohy 4-I a 4-II. Fond na reštrukturalizáciu v sektore cukru V priebehu rozpočtového roku 2010 vykonali členské štáty celkové čisté platby na pomoc na reštrukturalizáciu sektora cukru, na pomoc na diverzifikáciu, ako aj na pomoc na rafináciu cukru, ktoré predstavovali približne 330,3 milióna EUR. Táto pomoc bola vyplatená z uvedených príjmov pochádzajúcich z dočasných reštrukturalizačných súm v sektore cukru, a najmä z pripísaných príjmov prenesených z roku 2009 do roku 2010. Bližšie pozri prílohu 3. ČLENENIE PODĽA DRUHU VÝDAVKOV Celkové výdavky EPZF predstavujú 44 046 miliónov EUR (okrem Fondu na reštrukturalizáciu v sektore cukru). Tieto výdavky sa ďalej v texte uvádzajú v členení na najvýznamnejšie kategórie s uvedením percentuálneho podielu, ktorý predstavujú na celkových výdavkoch EPZF na rok 2010: Skladovanie Výdavky na skladovanie dosiahli 93,6 milióna EUR, t. j. 0,21 % z celkových výdavkov. Medzi hlavné produkty patria obilniny, víno, olivový olej a syr. Vývozné náhrady Výdavky na vývozné náhrady predstavovali 385,1 milióna EUR, t. j. 0,87 % celkových výdavkov a súvisia predovšetkým s mliečnymi výrobkami, bravčovým mäsom, produktmi nepatriacimi do prílohy I a hovädzím mäsom. Ostatné trhové opatrenia Výdavky na ostatné trhové opatrenia, okrem skladovania a vývozných náhrad, predstavovali 3 454,8 milióna EUR, t. j. 7,84 % z celkových ročných výdavkov. Táto kategória zahŕňa najmä výdavky týkajúce sa trhov s obilím, potravinových programov, trhov s ovocím a zeleninou, vínom, mliekom a mliečnymi výrobkami, hovädzím a teľacím mäsom a bravčovým mäsom. Tieto výdavky zahŕňajú ďalšie menšie sumy, a to vrátane opráv vyplývajúcich z auditu poľnohospodárskych výdavkov. Priame platby Výdavky na priame platby dosiahli výšku 39 675,7 milióna EUR, t. j. 90,1 % celkových výdavkov. Priame výdavky v rámci centralizovaného riadenia Tieto výdavky dosiahli výšku 443,9 milióna EUR, t. j. 1,01 % vyplatila priamo Komisia a väčšinou na pokrytie výdavkov na veterinárne a fytosanitárne opatrenia, ako aj na účtovné a poľnohospodárske prieskumy poľnohospodárskych podnikov. Rozvoj vidieka V rozpočte na rok 2010 záručnej sekcie bývalého EPUZF[9] sa nepredpokladali žiadne viazané rozpočtové prostriedky. Členské štáty súčasne deklarovali spätné vymáhanie predtým vyplatených súm vo výške – 7,1 milióna EUR. Vývoj tohto členenia podľa druhu výdavkov na obdobie rokov 2005 – 2010 sa uvádza v prílohe 6. [pic] [pic] [pic][pic] [pic][pic][pic] [1] Tento postup je uvedený v prílohe č. 1. 2 Suma 300 miliónov EUR plánovaná na osobitnú podporu pre sektor mlieka bola pôvodne v rezerve. [2] Tieto sumy nie sú zahrnuté v príjmových položkách rozpočtu (článok 670 v prípade pripísaných príjmov EPZF), uvádzajú sa však v rozpočtových poznámkach k tomuto článku. [3] Tieto sumy nie sú zahrnuté v príjmových položkách rozpočtu (článok 680 v prípade dočasných reštrukturalizačných súm v sektore cukru), uvádzajú sa však v rozpočtových poznámkach k tomuto článku. [4] p.m.: „pro memoria“. [5] Ú. v. EÚ L 209, 11.8.2005, s. 1. [6] Členské štáty predkladajú tieto mesačné vyhlásenia o výdavkoch 10. deň mesiaca N + 1. [7] Podrobné vyhlásenia predkladajú členské štáty každý mesiac (podľa tabuľky 104) 20. deň mesiaca N + 1. [8] Táto suma zahŕňa platby vo výške 4,8 milióna EUR pre oblasť politiky 17 na základe pripísaných príjmov prenesených z roku 2009 do roku 2010 a pripísaných príjmov novo získaných v roku 2010. [9] Rozvoj vidieka financovaný zo záručnej sekcie bývalého Európskeho poľnohospodárskeho usmerňovacieho a záručného fondu (EPZUF) – programové obdobie 2000 – 2006.